cyanic-selkie/wikianc huggingface dataset:
รัตน์ เปสตันยี
การส่งเสริมของรัฐ
ความพยายามในการก่อตั้ง สหพันธ์ผู้สร้างภาพยนตร์ในประทศไทย ที่เกิดขึ้นในปี พ.ศ. 2497 นั้น ต้องประสบกับข้อปัญหาอย่างมากจากผู้อำนวยการสร้างบริษัทต่าง ๆ เนื่องจากระเบียบในการสมัครเข้าเป็นสมาชิกนั้นจะต้องเป็นบริษัทที่มีการจดทะเบียนการค้าอย่างถูกต้อง แต่ในช่วงเวลานั้นกลุ่มผู้สร้างภาพยนตร์ส่วนใหญ่อยู่ในภาวะเริ่มต้น หลายบริษัทยังไม่มีการจดทะเบียน ประกอบกับกลุ่มผู้สร้างส่วนใหญ่สร้างภาพยนตร์ในระบบ 16 มม. ซึ่งมุ่งเน้นตลาดภายในประเทศมากกว่าการส่งออกไปฉายต่างประเทศ มีส่วนให้ความพยายามในการรวมกลุ่มผู้สร้างภาพยนตร์ต้องเลื่อนออกไป จนกระทั่งในปี พ.ศ. 2508 มีความพยายามอีกครั้งในการรวมกลุ่มผู้สร้างภาพยนตร์ โดยในครั้งนี้ใช้ชื่อว่า ”สมาคมผู้อำนวยการสร้างแห่งประเทศไทย“ และมีการก่อตั้งอย่างเป็นทางการในเดือนมีนาคม พ.ศ. 2509 โดยมี รัตน์ เปสตันยี เป็นนายกสมาคมคนแรก
หลังจากมีการก่อตั้งสมาคมผู้อำนวยการภาพยนตร์แห่งประเทศไทย อย่างเป็นทางการ มีการประชุมครั้งแรกในเดือนมีนาคม ทางสมาคมได้ขอความร่วมมือบริษัทผู้สร้างภาพยนตร์ทุกแห่งหารือร่วมกันในการตัดรายจ่ายในการทำโฆษณา และขณะเดียวกันก็จะให้ทุกบริษัทมีการโฆษณาแบบเสมอภาค ลด ซึ่งได้รับการตอบรับที่ดีจากผู้สร้าง โดยจะเริ่มใช้ในปี พ.ศ. 2510 พร้อมทั้งเสนอให้ทางรัฐบาลแต่งตั้งคณะกรรมการส่งเสริมภาพยนตร์ไทย เพื่อรับพิจารณาช่วยเหลือในเรื่องต่าง ๆ ของผู้สร้างภาพยนตร์ไทย การดำเนินการที่กำลังจะไปได้ด้วยดี มีอันที่จะต้องสะดุดลงอีกครั้งเมื่อหลังจากนั้น ภาครัฐได้ออก พ.ร.บ. 2509 ที่เกี่ยวข้องกับการจัดตั้งสมาคม ทำให้คณะกรรมการชุดริเริ่มต้องหมดสภาพไป ต้องมีการยื่นขอจดทะเบียนใหม่เพื่อให้ถูกต้องตามกฎหมายใหม่ที่ออกมา และส่งผลให้ข้อตกลงที่ทำร่วมกันในเรื่องตัดรายจ่ายค่าโฆษณาไม่มีผลบังคับใช้กับสมาชิก จนกว่าจะมีการจัดตั้งคณะกรรมการชุดใหม่ อีกด้านหนึ่งคณะอนุกรรมสนับสนุนภาพยนตร์ไทยก็ได้ถูกยกเลิกไปหลังเกิดการเปลี่ยนแปลงรัฐบาล
รัตน์ เปสตันยี เป็นนายกสมาคมถ่ายภาพแห่งประเทศไทยคนแรก ในปีพ.ศ. [tel:2502-2503 2502-2503] ด้วยคะแนนนิยมจากบรรดาสมาชิกในที่ประชุมใหญ่ ดำรงตำแหน่งต่อมาหลายสมัยในปีพ.ศ. [tel:2505-2506 2505-2506], 2509 และ 2512เป็นหนึ่งในผู้ร่วมก่อตั้งสมาคมถ่ายภาพแห่งประเทศไทย ในปี พ.ศ. 2502 ภายหลังจากที่ได้ก่อตั้งสมาคมฯ ได้เพียงปีเดียว รัตน์และทางผู้บริหารสมาคมฯ ชุดนั้น ได้ทำหนังสือกราบบังคมทูลขอพระราชทานพระมหากรุณาธิคุณจากพระบาทสมเด็จพระเจ้าอยู่หัว รัชกาลที่ ๙ ให้ทรงรับสมาคมฯ เข้าอยู่ในพระบรมราชูปถัมภ์
เสียชีวิต
รัตน์เคยเป็นอาจารย์พิเศษสอนวิชาการถ่ายภาพเทคนิค ที่มหาวิทยาลัยเทคนิคกรุงเทพฯ แผนกวิชาช่างภาพ ทำหน้าที่บรรยายวิชาการถ่ายภาพยนตร์และศิลปะการถ่ายภาพ เป็นเวลาประมาณ 8 ปี ผลงานชิ้นสุดท้ายของรัตน์ ก่อนที่เขาจะถึงแก่กรรม คือ การทำภาพนิ่งซึ่งต้องใช้เทคนิคพิเศษเรียกว่า ภาพโบรมอยล์ (Bromoil) ซึ่งเป็นการใช้สีผงมาแทนที่ในน้ำหนักของเกลือเงิน ภาพเหล่านี้จะต้องใช้เวลาทำนานและต้องใช้ความละเอียดปราณีตเป็นพิเศษ ภาพโบรมอยล์มีคุณสมบัติพิเศษคืออยู่คงทนเก็บไว้ได้นานนับร้อยปีโดยไม่มีความเปลี่ยนแปลงใดๆเกิดขึ้นกับภาพ เขาได้ทุ่มเทชีวิตจิตใจทั้งกำลังสติปัญญาและทุนทรัพย์ให้กับวงการช่างภาพอย่างจริงจัง
ในช่วงหลังของชีวิตรัตน์ ป่วยด้วยโรคประจำตัวเกี่ยวกับหัวใจ ทำให้ไม่สามารถทำงานหนักได้ จำเป็นต้องหยุดงานสร้างภาพยนตร์ แต่ยังคงทำงานสนับสนุนการพัฒนาอุตสาหกรรรมภาพยนตร์ไทย ในวันที่ 17 สิงหาคม พ.ศ. 2513 สมาคมผู้อำนวยการสร้างภาพยนตร์แห่งประเทศไทย ได้เชิญรัฐมนตรีว่าการกระทรวงเศรษฐการ และข้าราชการระดับสูงที่เกี่ยวข้องกับการส่งเสริมอุตสาหกรรมภาพยนตร์ไทยมาร่วมประชุมเพื่อหาข้อสรุปว่ารัฐบาลจะให้การช่วยเหลือภาพยนตร์ไทยอย่างไรบ้าง ณ ห้องเมธี โรงแรมมณเฑียร กรุงเทพฯ ผู้เข้าร่วมประชุมหลายคนผลัดกันพูด คุณรัตน์ขออนุญาตลุกขึ้นพูดเป็นคนสุดท้าย แต่ด้วยความอัดอั้นและคับข้องใจที่เผชิญมาตลอดเวลาที่ทำงาน เป็นเหตุให้เกิดอาการหัวใจวายล้มลงกลางที่ประชุม และเสียชีวิตเมื่อเวลา 22.18 น. ที่ โรงพยาบาลจุฬา
การเสียชีวิตอย่างกะทันหันของคุณรัตน์ เป็นข่าวใหญ่บนหน้าหนังสือพิมพ์ และก่อให้เกิดความสะเทือนใจแก่สังคม และนั่นอาจจะเป็นแรงผลักครั้งสำคัญที่ทำให้รัฐบาลรีบจัดตั้ง คณะกรรมการส่งเสริมอุตสาหกรรมภาพยนตร์ไทย ขึ้นเป็นครั้งแรกในปีนั้น
ผลงาน
ภาพยนตร์สารคดี (ผลิตให้กับกรมศิลปกร)
รางวัลที่ได้รับ
รัตน์ เปสตันยี เป็นผู้กำกับภาพยนตร์ชาวไทยคนแรกที่ได้รับรางวัลจากการประกวดภาพยนตร์ระดับนานาชาติ และได้รับรางวัลชนะเลิศ คือ ภาพยนตร์สั้นสมัครเล่นเรื่อง “แตง” ได้รับรางวัลจากการประกวดภาพยนตร์สมัครเล่นแห่งเมืองกลาสโกล์ว ประเทศอังกฤษ เมื่อปี พ.ศ. 2481 กรรมการผู้ตัดสินคือ อัลเฟร็ด ฮิตช์ค็อก ภาพยนตร์สั้นแตงได้รับรางวัลชนะเลิศ เมื่อครั้งที่อัลเฟร็ด ฮิตช์ค็อก เดินทางมากรุงเทพ ในปี พ.ศ. 2498 รัตน์ เปสตันยี ได้มาต้อนรับพร้อมกับนำถ้วยรางวัลที่ได้มาเมื่อปี พ.ศ. 2481 มาอวดด้วย
หลังจากนั้นได้ส่งภาพยนตร์สั้นเรื่อง เรือใบสีขาว เข้าประกวดได้รับรางวัลจากงานมหกรรมโลกนิวยอร์ก เมื่อปี พ.ศ. 2482 ทำให้รัตน์ เข้าสู่โลกของศิลปะภาพยนตร์ และยังได้รับรางวัลอีกมากมาย มีรายละเอียดดังนี้
สิ่งสืบเนื่องและสิ่งรำลึก
ในปี พ.ศ. 2538 หอภาพยนตร์แห่งชาติ ได้รับมอบฟิล์มภาพยนตร์ที่สร้างในระหว่างปี พ.ศ. [tel:2498-2512 2498-2512] จากห้องแล็บของบริษัทแรงค์ แลบอราทอรี่ส์ ประเทศอังกฤษ ซึ่งเก็บรักษาในสภาพที่ค่อนข้างสมบูรณ์ จำนวนประมาณ 20 เรื่อง รวมถึงภาพยนตร์ของรัตน์ ได้แก่ ชั่วฟ้าดินสลาย (2498), โรงแรมนรก (2500), สวรรค์มืด (2501) และ แพรดำ (2504)
ปี พ.ศ. 2543 วิศิษฏ์ ศาสนเที่ยง ผู้กำกับภาพยนตร์เรื่อง ฟ้าทะลายโจร ได้อุทิศความดีของภาพยนตร์เรื่องนี้ให้รัตน์ รวมทั้งทีมงานคัดเลือกนักแสดงนำชาย (บท ดำ) ใช้บุคลิกของ ชนะ ศรีอุบล เป็นต้นแบบ ส่วนนักแสดงนำหญิง บท (รำเพย) ใช้บุคลิกของ รัตนาวดี รัตนาพันธ์ บุตรสาวคนโตของรัตน์  จาก แพรดำ (2504) เป็นต้นแบบ
ในปี พ.ศ. 2548 กิจกรรม 100 ภาพยนตร์ไทยที่คนไทยควรดู ของหอภาพยนตร์แห่งชาติ เพื่อยังให้เกิดปัญญา  ได้บรรจุผลงานของรัตน์ ,จัดสร้างหุ่นขี้ผึ้งจำลอง และ ฉากโรงแรมสวรรค์ ใน โรงแรมนรกไว้ให้ชมด้วย
ปัจจุบัน มูลนิธิหนังไทย เจ้าของลิขสิทธิ์ ได้จัดทำดีวีดีภาพยนตร์ของรัตน์ รวม 5 เรื่อง ได้แก่ ชั่วฟ้าดินสลาย (2498), โรงแรมนรก (2500), สวรรค์มืด (2501), แพรดำ (2504), น้ำตาลไม่หวาน (2507) พร้อมกับดีวีดีภาพยนตร์ของผู้สร้างอื่นๆ เรื่อง พระเจ้าช้างเผือก (2484), เงิน เงิน เงิน (2508) และ เกาะสวาทหาดสวรรค์ (2512) สั่งซื้อได้ที่เว็บไซต์ของ มูลนิธิหนังไทย
จากผลงานกำกับหนังสั้นรางวัลชนะเลิศ เรื่อง แตง มูลนิธิหนังไทย จึงจัดประกวดหนังสั้นสำหรับบุคคลทั่วไปประจำทุกปี ตั้งแต่ พ.ศ. 2540 โดยใช้ชื่อเพื่อเป็นเกียรติว่า "รางวัลรัตน์ เปสตันยี"
เมื่อ พ.ศ. 2551 หอภาพยนตร์แห่งชาติ และมูลนิธิหนังไทย จัดโครงการ 100 ปี รัตน์ เปสตันยี ด้วยกิจกรรมรำลึกต่อเนื่องตลอดทั้งปี ที่ หอภาพยนตร์แห่งชาติ ศาลายา
แหล่งข้อมูลอื่น
19081970
งานรักบี้ฟุตบอลประเพณีราชวิทย์-วชิราวุธ
การแข่งขันรักบี้ฟุตบอลประเพณีราชวิทยาลัย - วชิราวุธวิทยาลัย เป็นการแข่งขันรักบี้ฟุตบอลประเพณีและการแปรอักษรของนักเรียนระดับมัธยมศึกษา เพื่อชิงถ้วยพระราชทานจากพระบาทสมเด็จพระเจ้าอยู่หัว ระหว่างโรงเรียนชายล้วนเก่าแก่ 2 สถาบันของประเทศไทย ได้แก่ โรงเรียน ภ.ป.ร. ราชวิทยาลัย ในพระบรมราชูปถัมภ์ และ โรงเรียนวชิราวุธวิทยาลัย  ซึ่งจัดขึ้นเป็นประจำทุกปี ณ สนามศุภชลาศัย กรีฑาสถานแห่งชาติ หรือ สนามกีฬากองทัพบก เพื่อเป็นการเชื่อมความสามัคคีของครูอาจารย์ นักเรียนทั้งฝ่ายนักกีฬาและฝ่ายกองเชียร์ และยังรวมไปถึงกลุ่มนักเรียนเก่าทั้งสองสถาบัน ให้มีความ Esprit de Corp ( มาจากภาษาฝรั่งเศส แปลว่า จิตวิณญาณของคณะ ) และความสามัคคีระหว่างพี่น้องทั้งสองสถาบัน โดยเงินรายได้ที่ได้จากการแข่งขันจะสมทบทุนการกุศลหมด
สำหรับการแข่งขันรักบี้ฟุตบอลประเพณี ราชวิทยาลัย - วชิราวุธวิทยาลัย ครั้งที่ 22 จัดขึ้น พ.ศ. 2554 โรงเรียน ภ.ป.ร. ราชวิทยาลัย ในพระบรมราชูปถัมภ์เป็นเจ้าภาพ สำหรับสถิติที่ผ่านมาของทั้งสองทีมพบกันมาแล้ว 19 ครั้ง ปรากฏว่า ภ.ป.ร.ราชวิทยาลัย ชนะไปได้ 12 ครั้ง วชิราวุธ ชนะ 6 ครั้ง และเสมอกัน 1 ครั้ง
ประวัติและความเป็นมา
เดิมแต่แรกนั้น ในสมัยที่ ยังเป็น โรงเรียนราชวิทยาลัย ได้มีการจัดกีฬาหน้าพระที่นั่ง กับโรงเรียนในสังกัดกรมมหาดเล็ก(เป็นโรงเรียนในพระบรมราชูปถัมภ์ ในรัชสมัยพระบาทสมเด็จพระมงกุฎเกล้าเจ้าอยู่หัว เมื่อวันที่ 6 สิงหาคม 2459 ตามประกาศราชกิจจานุเบกษา เล่ม 33 หน้า 1109) ทุกๆ ปีจะมีการแข่งกีฬาหน้าพระที่นั่ง ในวันแข่งขันกีฬาประจำปีนั้นทั้งครูและนักเรียนในพระบรมราชูปถัมภ์ทุกคนจะต้องไปเฝ้าทูลละอองธุลีพระบาทพร้อมกัน ณ สนามโรงเรียนมหาดเล็กหลวง ( วชิราวุธวิทยาลัย ในปัจจุบัน )  เมื่อถึงรัชสมัยพระบาทสมเด็จพระปกเกล้าเจ้าอยู่หัว รัชกาลที่ 7 แห่งพระบรมราชวงศ์จักรี ซึ่งกล่าวกันว่าเป็นยุคสมัยที่การเงินของประเทศอยู่ในภาวะคับขัน เศรษฐกิจตกต่ำ จึงได้ทรงตัดทอนรายจ่ายในพระราชสำนัก และได้มีพระบรมราชโองการโปรดเกล้าฯ ให้ยกโรงเรียนราชวิทยาลัยไปรวมกับโรงเรียนมหาดเล็กหลวง ให้เป็น โรงเรียนเดียวกัน ซึ่งโปรดพระราชทานนามนามให้ใหม่ว่า วชิราวุธวิทยาลัย เมื่อวันที่ 16 เมษายน พุทธศักราช 2469 เพื่อเป็นพระบรมราชานุสรณ์เฉลิมพระเกียรติแด่สมเด็จพระบรมเชษฐาธิราช พระบาทสมเด็จพระมงกุฎเกล้าเจ้าอยู่หัว สืบไป
ล่วงมาถึงรัชสมัย พระบาทสมเด็จพระเจ้าอยู่หัว รัชกาลที่ 9 แห่งพระบรมราชวงศ์จักรี ทรงพระกรุณาโปรดเกล้าฯ ให้จัดตั้งโรงเรียนราชวิทยาลัย ขึ้นมาใหม่ ทรงพระราชทานพระบรมราชานุญาต ให้อัญเชิญอักษรพระปรมาภิไธย ภ.ป.ร. ประกอบกับในนามโรงเรียน และให้อยู่ในพระบรมราชูปถัมภ์ จึงได้ใช้นามว่า โรงเรียน ภ.ป.ร. ราชวิทยาลัย ในพระบรมราชูปถัมภ์ มีพระราชประสงค์ให้ โรงเรียน ภ.ป.ร. ราชวิทยาลัย ในพระบรมราชูปถัมภ์ กับ วชิราวุธวิทยาลัย เป็นโรงเรียนดังพี่น้อง ซึ้งเป็นผลสืบเนื่องตามพระราชประสงค์ทั้งสิ้น จึงจัดการแข่งขันกีฬารักบี้ประเพณี ชิงถ้วยพระราชทานพระบาทสมเด็จพระเจ้าอยู่หัว ครั้งแรกในปี 11 พฤศจิกายน พ.ศ. 2526
การจัดการแข่งขัน
การแข่งขันรักบี้ฟุตบอลประเพณี ชิงถ้วยพระราชทานพระบาทสมเด็จพระเจ้าอยู่หัว ได้เริ่มขึ้นเป็นครั้งแรกในปีพ.ศ. 2526 โดยลำดับการแข่งขันและการเป็นเจ้าภาพ ดังนี้
ไฮดราลโมซอรัส
ไฮดราลโมซอรัส (Hydralmosaurus; ความหมาย"salt water lizard กิ้งก่าน้ำเกลือ") เป็นสัตว์เลื้อยคลานทะเล ที่มีคอยาวกลุ่ม เพลซิโอซอร์ ในยุคครีเทเชียส ชื่อเดิมของมันคือ อีลาสโมซอรัสสัตว์เลื้อยคลานทะเลที่มีคอยาว อีกชนิดหนึ่งในยุคครีเทเชียส มีชีวิตอยู่เมื่อ 84-80.5 ล้านปีที่แล้ว
ข้อมูล
ไฮดราลโมซอรัส สัตว์เลื้อยคลานในตระกูล อีลาสโมซอร์มีคอที่ยืดยาวเหมือนอีลาสโมซอรัสญาติของมัน ซึ่งมันสามารถใช้หาอาหาร ซึ่งเป็นสัตว์อื่นกินได้ ฟอสซิลหรือซากดึกดำบรรพ์ของไฮดราลโมซอรัสนั้นถูกค้นพบในอเมริกาเหนือที่แคนซัสซึ่งเป็นแหล่งค้นพบสัตว์เลื้อยคลานทะเลอื่นๆอีกด้วย
ในภาพยนตร์และการ์ตูน
-ไดโนมาสเตอร์ ศึกเกมส์การ์ด อสูรล้านปีนำไฮดราลโมซอรัสไปทำเป็นการ์ดเผ่าน้ำรุ่น 3 พลังโจมตี: 1200 พลังป้องกัน:1200
ทางเดินหายใจส่วนล่าง
ทางเดินหายใจส่วนล่าง (lower respiratory tract) เป็นส่วนหนึ่งของทางเดินของอากาศหายใจที่อยู่ถัดจากทางเดินหายใจส่วนบน มีความสำคัญคือลำเลียงอากาศเข้าสู่ปอดเพื่อแลกเปลี่ยนแก๊ส ประกอบด้วย กล่องเสียง (larynx), หลอดคอ (trachea), หลอดลมใหญ่หรือหลอดลมปอด (bronchus) และปอด
โครงสร้างและหน้าที่
อวัยวะที่เป็นส่วนประกอบของทางเดินหายใจส่วนล่างมีหน้าที่เป็นทางผ่านของอากาศเข้าสู่ปอด สำหรับกล่องเสียงซึ่งมีหน้าที่ในการสร้างเสียงและช่วยป้องกันไม่ให้สิ่งแปลกปลอมเช่นน้ำและอาหารตกเข้าสู่หลอดคอเวลาที่เราหายใจ เนื่องจากกล่องเสียงมีฝาปิดกล่องเสียง (epiglottis) คอยควบคุมอยู่ ส่วนหลอดคอนั้นจะประกอบด้วยกระดูกอ่อนมาเรียงตัวกันกลายเป็นท่อที่ใหญ่ที่สุดในระบบทางเดินหายใจ ที่ปลายสุดของหลอดคอจะแตกแขนงออกเป็นสองแขนงเรียกว่าหลอดลมใหญ่ และหลอดลมใหญ่นั้นก็จะแตกเป็นแขนงย่อยๆเป็นหลอดลมฝอยเข้าสู่ปอดซึ่งเป็นอวัยวะที่ใหญ่ที่สุดในระบบทางเดินหายใจ โดยหลอดลมฝอยนั้นจะสัมผัสกับถุงลมปอด และที่บริเวณนี้เองที่เป็นบริเวณที่มีการแลกเปลี่ยนแก๊สเกิดขึ้น
การติดเชื้อ
ทางเดินหายใจส่วนล่างเป็นบริเวณที่มีการติดเชื้อสูง เช่น การอักเสบที่บริเวณฝาปิดกล่องเสียง (acute epiglottis), การอักเสบของกล่องเสียง (acute laryngitis) โรคปอดบวมหรือปอดอักเสบ เป็นต้น
แมรี ซีมอร์
แมรี ซีมอร์ (Mary Seymour; 30 สิงหาคม ค.ศ. 1548 – ราว ค.ศ. 1550?) เป็นลูกสาวเพียงคนเดียวของทอมัส ซีมอร์ บารอนซีมอร์แห่งซูดลีย์ กับแคเทอริน พาร์ อดีตพระอัครมเหสีในพระเจ้าเฮนรีที่ 8 แห่งอังกฤษ และเป็นลูกสาวเพียงคนเดียวจากการสมรสสี่ครั้งของมารดา แคเทอรินเสียชีวิตเมื่อวันที่ 5 กันยายน ค.ศ. 1548 ด้วยภาวะแทรกซ้อนหลังให้กำเนิดแมรี และอีกประมาณหนึ่งปีต่อมาทอมัสผู้บิดาก็ถูกประหารชีวิตด้วยข้อหากบฏต่อพระเจ้าเอ็ดเวิร์ดที่ 6
อักเนส สทริกแลนด์ (Agnes Strickland) นักเขียนยุควิกตอเรีย ได้อ้างถึงแมรีในหนังสือพระราชประวัติแคเทอริน พาร์ซึ่งเป็นงานเขียนของเธอ ว่าแมรี ซีมอร์ยังมีชีวิตอยู่จนโต แล้วสมรสกับเซอร์เอ็ดเวิร์ด บูเชล (Sir Edward Bushel) เจ้าหน้าที่ในพระราชสำนักของแอนน์แห่งเดนมาร์กในพระเจ้าเจมส์ที่ 1 แห่งอังกฤษ แล้วยังกล่าวอีกว่าแคเทอริน วิลลอฟบี ดัชเชสซัฟฟอล์กซึ่งตกพุ่มม่ายได้สมรสใหม่กับริชาร์ด เบอร์ตีใน ค.ศ. 1553 และหนีออกจากอังกฤษช่วงการลงโทษแมรี (Marian Persecutions) ในหรือหลัง ค.ศ. 1555 อันเป็นปีที่แมรี ซีมอร์กับบูเชลสมรสกัน แต่ปัญหาด้านความน่าเชื่อถือของทฤษฎีดังกล่าว คือในเวลานั้น แมรีมีอายุเพียงหกขวบเท่านั้น
แหล่งข้อมูลอื่น
1548
ฌอนน์ วิลเลียม สก็อตต์
ฌอนน์ วิลเลียม สก็อตต์ (Seann William Scott) เกิดเมื่อวันที่ 3 ตุลาคม ค.ศ. 1976 เป็นนักแสดงชาวอเมริกัน เป็นที่รู้จักในบท สตีฟ สติฟเลอร์ ในภาพยนตร์ตลกเรื่อง American Pie
ประวัติ
ฌอนน์ วิลเลียม สก็อตต์ เกิดในเมืองเล็กๆ ในคอตเทจ โกรฟ รัฐมินนิโซตา มีมารดาชื่อแพท เป็นแม่บ้าน ส่วนพ่อชื่อ บิล สก็อต เป็น คนงานในโรงงาน  เขาเข้าเรียนในโรงเรียนมัธยม Park High School ด้วยความเป็นคนมีมนุษยสัมพันธ์ดีจึงได้รับการโหวตจากเพื่อนร่วมชั้นให้เป็นนักเรียนที่มีมนุษยสัมพันธ์ดีที่สุดของห้อง และยังเป็นตัวตั้งตัวตีสำหรับงานชุมนุมศิษย์เก่าเสมอมา เขาเล่นเป็นกองหลังของทีมฟุตบอลอีกด้วย
เขาตัดสินใจเดินทางมารัฐแคลิฟอร์เนียเมื่อ ค.ศ. 1996 เพื่อก้าวสู่วงการภาพยนตร์ เขาได้ทดสอบการแสดงอยู่หลายเรื่องไม่ว่าจะเป็น Baywatch และเรื่องอื่นๆ อีกมากมาย แต่ก็ไม่ได้รับคัดเลือกสักครั้ง หลังจากที่วิ่งหางานทางด้านการแสดงอยู่พักหนึ่ง เขาไปทำงานหลายๆ อย่าง เช่น เป็นครูฝึกในโรงยิมแห่งหนึ่ง ผู้จัดการร้าน California Pizza Kitchen ซ่อมห้องน้ำให้กับสำนักงานทนายความแห่งหนึ่ง ทำงานในสวนสัตว์ในแอลเอ และแผนกท่อน้ำของ Home Depot แต่ช่วงนั้นเขาก็มี ผลงานบนทีวีหลายเรื่องด้วยกัน และยังแสดงในมิวสิกวิดีโอเพลง Hole in My Soul ของวงร็อกแอโรสมิธ ในบทนักฟุตบอล จากนั้นก็ได้ไปแคสต์หนังเรื่อง American Pie ซึ่งในเรื่องนี้ ผู้กำกับสองพี่น้องตระกูล Weitz ยังได้เปิดโอกาสให้ฌอนสามารถออกไอเดียได้อีกด้วยว่า บทของเขาน่าจะออกมาอย่างไร ซึ่งภาพยนตร์เรื่องนี้ก็ได้สร้างชื่อให้กับเขา
เขามีผลงานต่อมาคือ Final Destination และก็ยังมีเรื่องอื่นๆ อีก แต่จะเป็นลักษณะภาพยนตร์สั้น อย่างเรื่อง Switch เป็นต้น นอกจากนี้ ก็ยังมีเรื่องอื่นๆ อีก เช่น Road Trip, Dude, Where’s My Car?, Evolution, Jay and Silent Bob Strike Back, Bulletproof Monk และยังมีผลงาน ในเรื่อง The Rock และภาพยนตร์แนวผจญภัยในป่า เรื่อง The Rundown อีกด้วย
อ้างอิง
1976
อินเดอะโซน
อินเดอะโซน (In the Zone) คืออัลบั้มลำดับที่ 4 ของบริตนีย์ สเปียรส์ ศิลปินเพลงป็อปหญิงชาวอเมริกัน ออกจำหน่ายในปี พ.ศ. 2546 อัลบั้มนี้เปิดตัวอันดับ 1 ที่สหรัฐอเมริกาและฝรั่งเศส และสามซิงเกิลฮิต "มีเอเกนส์ตเดอะมิวสิก" (Me Against the Music), "โทสิก" (Toxic) และ "เอเวอรีไทม์" (Everytime)
ความสำเร็จของอัลบั้ม
อัลบั้ม อินเดอะโซน เปิดตัวที่อันดับหนึ่งในสหรัฐอเมริกาด้วยยอดขายกว่า 609,000 ชุดในสัปดาห์แรก ส่วนสัปดาห์ที่ 2 ก็ตกมาอยู่ที่อันดับ 3 กับยอดที่ลดลงถึง 59% ที่ 251,000 ชุดและในสัปดาห์ที่สามก็ตกจากอันดับ 3 มาอยู่ที่อันดับ 7 กับยอดที่ลดลง 40% ที่ 150,000 ชุด ภายในสามสัปดาห์บริทนีย์ก็ทำได้ถึงหนึ่งล้านชุด
การป้องกันกำแพงเมืองจีน
การป้องกันกำแพงเมืองจีน (1 มกราคม ค.ศ. 1933 — 31 พฤษภาคม ค.ศ. 1933) เป็นการทัพระหว่างกองทัพของ สาธารณรัฐจีนกับจักรวรรดิญี่ปุ่น ซึ่งเกิดขึ้นก่อนสงครามจีน-ญี่ปุ่นครั้งที่สองจะเริ่มอย่างเป็นทางการในปี ค.ศ. 1937 มันเป็นที่รู้จักในญี่ปุ่นคือ ปฏิบัติการเนกกะ(Operation Nekka (熱河作戰)) และในหลายแหล่งที่มาในภาษาอังกฤษได้เรียกว่า ยุทธการที่โฮเปครั้งที่หนึ่ง(First Battle of Hopei)
ในช่วงการทัพ ญี่ปุ่นได้ประสบความสำเร็จในการเข้ายึดครองจักหวัดเร่อเห่อของมองโกเลียในจากขุนศึกชาวจีน จาง เสฺวเหลียง และผนวกมันเข้ากับรัฐหุ่นเชิดที่เพิ่งก่อตั้งใหม่ของหมั่นโจวกั๋ว จากชายแดนทางใต้ขยายไปยังถึงกำแพงเมืองจีน
โซฟี มัคดาเลเนอ ฟ็อน บรันเดินบวร์ค-คุล์มบัค
โซฟี มัคดาเลเนอ ฟ็อน บรันเดินบวร์ค-คุล์มบัค (Sophie Magdalene von Brandenburg-Kulmbach) ทรงเป็นเจ้าหญิงเยอรมันจากรัฐบรันเดินบวร์ค-คุล์มบัค และได้เป็นพระมเหสีในพระเจ้าคริสเตียนที่ 6 แห่งเดนมาร์ก พระองค์ดำรงพระอิสริยยศเป็น สมเด็จพระราชินีแห่งเดนมาร์ก และ สมเด็จพระราชินีแห่งนอร์เวย์ พระองค์และพระราชสวามีมีพระราชโอรสร่วมกันเพียงพระองค์เดียว ต่อมาเสด็จขึ้นครองราชย์ ทรงพระปรมาภิไธยว่า พระเจ้าเฟรเดอริกที่ 5 แห่งเดนมาร์ก
เอทีอาร์ 42
เอทีอาร์ 42 เป็นอากาศยานขนาดเล็ก แบบใช้เครื่องยนต์เทอร์โบพรอบ 2 ตัว มีพิสัยบินระยะใกล้ ผลิตโดยบริษัทร่วมทุนสัญชาติฝรั่งเศส-อิตาลี เอทีอาร์ โดยออกแบบให้สามารถจุผู้โดยสารได้ 40-50 ที่นั่ง โดยมีความยาว 22.67 เมตร และปีกกว้าง 24.57 เมตร เปิดตัวอย่างเป็นทางการเมื่อปีพ.ศ. 2524 และเริ่มทดสอบการบินครั้งแรกในวันที่ 16 สิงหาคม พ.ศ. 2527 และเริ่มให้บริการเชิงพาณิชย์ในเดือนธันวาคม พ.ศ. 2528 โดยแอร์แลตโตราล
ต่อมาภายหลังได้มีการพัฒนาขยายความยาว และความกว้างของปีก รวมถึงประสิทธิภาพเครื่องยนต์ เป็นเอทีอาร์ 72
เอทีอาร์ 42-300
42-300 เป็นรุ่นดั้งเดิม ใช้เครื่องยนต์ แพร็ตแอนด์วิทนีย์ แคนาดา พีดับเบิลยู120 กำลัง 2000 แรงม้า มีพิสัยบิน 640 ไมล์ทะเล
เอทีอาร์ 42-320
42-320 เป็นรุ่นที่พัฒนาเพิ่มขึ้นจาก -300 และใช้เครื่องยนต์ พีดับเบิลยู121 กำลัง 2100 แรงม้า
เอทีอาร์ 42-500
42-500 มีลักษณะภายนอกเดียวกับ 42 รุ่นอื่นๆ แต่ใช้เครื่องยนต์ 6 ใบพัด พีดับเบิลยู127อี กำลัง 2400 แรงม้า ทำให้เพิ่มประสิทธิภาพในการบิน และน้ำหนักบรรทุก และสามารถบินได้ไกลถึง 1,500 ไมล์ทะเล
รุ่นอื่นๆ
มีการปรับเปลี่ยนเอทีอาร์ 42 ทุกรุ่น เป็นเครื่องบินขนส่งสินค้า ซึ่งมีลูกค้าอย่างเฟดเอกซ์, ดีเอชแอล และยูพีเอสให้บริการอยู่ นอกจากนี้ยังมีการปรับเปลี่ยนให้เป็นเครื่องบินส่วนตัว และเครื่องบินตรวจการ จากรุ่น -500 เพื่อใช้ในการทหาร
เอริช เรเดอร์
เอริช โยฮัน อัลแบร์ท เรเดอร์ (Erich Johann Albert Raeder) เป็นนายทหารเรือชาวเยอรมัน มีบทบาทสำคัญในประวัติศาสตร์ยุทธนาวีในสงครามโลกครั้งที่สอง เรเดอร์ได้ขึ้นสู่ยศจอมพลเรือใน ค.ศ. 1939 กลายเป็นคนแรกที่ถือยศนี้นับตั้งแต่เฮ็นนิง ฟ็อน ฮ็อลท์เซินดอร์ฟ เรเดอร์บัญชาการครีคส์มารีเนอ (กองทัพเรือเยอรมัน) ในช่วงครึ่งแรกของสงคราม เขาลาออกใน ค.ศ. 1943 และถูกแทนที่ด้วยคาร์ล เดอนิทซ์ เขาถูกตัดสินจำคุกตลอดชีวิตในการพิจารณาคดีเนือร์นแบร์ค แต่ได้รับการปล่อยตัวในช่วงต้นเนื่องจากสุขภาพไม่ดี
ลิเทียมคาร์บอเนต
ลิเทียมคาร์บอเนต (Lithium carbonate) เป็นสารประกอบอนินทรีย์มีสูตรเป็น Li2CO3 เป็นเกลือลิเทียมของคาร์บอเนต มีลักษณะเป็นเกลือสีขาวไม่ละลายน้ำ มีการใช้กันอย่างแพร่หลายในการสร้างโลหะออกไซด์ เนื่องจากใช้ในการรักษาโรคอารมณ์สองขั้ว ลิเทียมคาร์บอเนตอยู่ในรายชื่อของยาที่จำเป็นขององค์การอนามัยโลกซึ่งเป็นยาที่สำคัญที่สุดที่จำเป็นในระบบสุขภาพขั้นพื้นฐาน สามารถสร้างขึ้นได้ด้วยการรวมลิเทียมออกไซด์หรือลิเทียมไฮดรอกไซด์กับคาร์บอนไดออกไซด์ สามารถที่จะทำปฏิกิริยากับกรดกลายเป็นคาร์บอนไดออกไซด์ และสามารถทำปฏิกิริยาคาร์บอนไดออกไซด์ชั่วคราวเพื่อทำไบคาร์บอเนต
โปเกมอน ยูไนท์
โปเกมอน ยูไนท์ (Pokémon UNITE) เป็นวิดีโอเกมแนวโมบาที่พัฒนาโดยบริษัทTiMi Studio Groupเป็นในเครือของบริษัทเทนเซ็นต์ จำหน่ายโดยบริษัท โปเกมอน จำกัด สำหรับแอนดรอยด์และไอโอเอส จัดจำหหน่ายโดยนินเท็นโด สำหรับนินเท็นโด สวิตช์ เปิดตัวครั้งแรกเมื่อวันที่ 24 มิถุนายน พ.ศ. 2563 ในรายการของ Pokémon Presents ออกจำหน่ายนินเท็นโด สวิตช์ทั่วโลกในวันที่ 21 กรกฎาคม พ.ศ. 2564 ต่อมาสำหรับจำหน่ายแอนดรอยด์และไอโอเอสทั่วโลกในวันที่ 22 กันยายน พ.ศ. 2564 ลักษณะการเล่นใกล้เคียงกับเกมอารีนาออฟเวเลอร์แต่มีความแตกต่างกันนั่นก็คือวิธีการนับเป็นคะแนนเยอะสุดก็เป็นฝ่ายชนะเปลี่ยนจากทำลายป้อมปราการและรูปแบบแผนที่เดิมในรูปแบบสี่เหลี่ยมกลายเป็นแผนที่แบบทรงวงรีแทน ในเดือนสิงหาคม พ.ศ. 2565 มีการดาวน์โหลดเกมนี้มากกว่า 80 ล้านครั้งทั่วโลกในทุกแพลตฟอร์ม
ประเทศเยอรมนีในโอลิมปิกฤดูร้อน 2012
ประเทศเยอรมนี เข้าร่วมแข่งขันกีฬาโอลิมปิกฤดูร้อนครั้งที่ 30 ค.ศ. 2012 (พ.ศ. 2555) ณ กรุงลอนดอน สหราชอาณาจักร ระหว่างวันที่ 27 กรกฎาคม – 12 สิงหาคม ค.ศ. 2012
พิชญา อุทารธรรม
พิชญา สุนทรญาณกิจ (อุทารธรรม) หรือ เชฟแพม เป็นผู้เชี่ยวชาญในการทำอาหารและเป็นกรรมการในรายการท็อปเชฟไทยแลนด์ทุกซีซั่น
ประวัติ
พิชญา อุทารธรรม เป็นธิดาของนายเวคิน อุทารธรรม อดีต CFO (Chief Financial Officer) บมจ.ผาแดง อินดัสทรี กับนางพวงเพ็ญ หงศ์สิทธิวงศ์ เป็นหลานปู่ของผู้ผลิตยาบำรุงสตรี “ปอคุนเอี้ยบ๊อ” จบการศึกษาจาก Shrewsbury International School และคณะนิเทศศาสตร์ จุฬาลงกรณ์มหาวิทยาลัย หลังจากนั้นได้ฝึกงานที่ไฮแอทเอราวัณ 2 เดือน และ 4 เดือนที่ร้านเลอ โบลิเยอ (Le Beaulieu) สุขุมวิท 19 (ปัจจุบันไม่มีแล้ว) กับเชฟฝรั่งเศส แอร์กเว แฟร์รารด์ ซึ่งปัจจุบันอยู่ที่ร้านคาเฟ่ ปารีเซียงในระหว่างฝึกงานที่เลอ โบลิเยอ เจ้าของร้านเห็นแววจึงส่งไปแข่งขันทำอาหารรายการ Asia’s Youth Hope Cooking Competition 2011 กับ 7 ประเทศเอเชีย ที่มหานครเซี่ยงไฮ้ และคว้ารางวัลชนะเลิศปี 2012 เป็นตัวแทนเอเชียไปแข่ง The Escofier World Cup กับเชฟยุโรปที่ฝรั่งเศส ได้ที่ 2 หลังจากนั้นจึงไปเรียนที่ CIA หลังเรียนจบทำงานที่ร้านมิชลินสตาร์ (3 ดาว) “ชอง-จอร์จส์”(Jean-Georges) ของ ชอง-จอร์จส์ วงเชอริกเทนซึ่งเขาเคยอยู่ในเอเชีย 10 กว่าปี โดยอยู่เมืองไทย 6 ปี ที่ห้องอาหารฝรั่งเศส เลอ นอมังดี ที่โรงแรมแมนดารินโอเรียนเต็ล เธอได้อยู่ในทำเนียบ Forbes 30 Under 30 Asia ในสาขาศิลปะ สไตล์อาหาร และเครื่องดื่ม โดยเน้นการทำอาหารแบบ modern cuisine และธุรกิจบริการอาหารในบ้าน The Table by Chef Pam ปัจจุบันสมรสกับนักธุรกิจ บุญปิติ สุนทรญาณกิจ (บุตรของ พ.ท.บุญชัย - จันทรา สุนทรญาณกิจ)
จุดยืนในการทำอาหารของเชฟแพม ประกอบด้วย 5 ปัจจัยหลัก เรียกว่า ‘The Five Elements’ คือ หนึ่งต้องมีเกลือ เป็นผงชูรสจากธรรมชาติที่ช่วยดึงความอร่อยขึ้นมา สองคือความเปรี้ยวทั้งจากมะนาว วินีการ์ หรือไวน์ เพราะจะได้ไม่เลี่ยน สามคือเครื่องเทศต่างๆ เช่น พริก พริกป่น เพื่อเพิ่มรสชาติ สี่คือเนื้อสัมผัส เช่น ความกรอบ ความนุ่ม ความหนึบ สุดท้ายคือ การเผาไหม้ หรือ Maillard Reaction เพื่อให้ได้กลิ่นหอมของควัน
สภาสูงสุดสำหรับการสร้างชาติใหม่
สภาสูงสุดสำหรับการสร้างชาติใหม่ เป็นการปกครองโดยกลุ่มทหารเล็กๆของเกาหลีใต้ ตั้งแต่เดือนพฤษภาคม ค.ศ. 1961 ถึง ธันวาคม ค.ศ. 1963
สภาสูงสุดได้โค่นล้มสาธารณรัฐเกาหลีที่สองในก่อการรัฐประหาร 16 พฤษภาคมในเดือนพฤษภาคม ค.ศ. 1961 และก่อตั้งรัฐบาลทหารเฉพาะกาลซึ่งประกอบไปด้วยเจ้าหน้าที่นายทหารส่วนใหญ่ที่มีความเกี่ยวข้องหรือสนับสนุนในการก่อรัฐประหาร สภาสูงสุดมีผู้นำคือประธาน เป็นผู้นำรัฐบาลโดยพฤตินัยด้วยอำนาจเผด็จการ ในขณะที่ประธานาธิบดียุน โบ-ซ็อนยังคงเป็นเพียงแค่หุ่นเชิด สภาสูงสุดได้จัดลำดับความสำคัญในการพัฒนาเศรษฐกิจของเกาหลีใต้และความมั่นคงทางการเมือง ระงับการประชุมสมัชชาแห่งชาติเป็นการชั่วคราวและให้เสรีภาพทางการเมืองเป็นส่วนใหญ่ และก่อตั้งองค์กรข่าวกรองกลางเกาหลี(Korean Central Intelligence Agency)เพื่อต่อสู้กับพวกที่นิยมต่อเกาหลีเหนือและความเคลื่อนไหวในต่อต้านรัฐบาลอื่นๆ พัก ช็อง-ฮีได้ทำหน้าที่เป็นประธานของสภาสูงสุด ตั้งแต่เดือนกรกฎาคม ค.ศ. 1961 จนกระทั่งชัยชนะของเขาในการเลือกตั้งประธานาธิบดีเกาหลีใต้ ค.ศ. 1963 และสภาสูงสุดได้ถูกยุบ เมื่อสาธารณรัฐเกาหลีที่สามได้ก่อตั้งขึ้นในเดือนธันวาคม ค.ศ. 1963
ลานนา คัมมินส์
ลานนา คัมมินส์ มีชื่อเล่นว่า นา เป็นนักร้องหญิง เกิดวันที่ 3 พฤศจิกายน พ.ศ. 2526 เป็นลูกครึ่ง ไทย-ออสเตรเลีย และเป็นบุตรีของสุนทรี เวชานนท์ ลานนาเป็นหนึ่งในศิลปินวงการดนตรีไทยที่โด่งดังและประสบความสำเร็จในช่วงปี พ.ศ. 2547 - 2550 โดยมีบทเพลงที่เป็นที่รู้จักมาจนถึงปัจจุบัน เช่น ไว้ใจ๋ได้กา กาสะลอง จ้องตากับความเหงา และ บ่เป็นจะใด
ประวัติ
ลานนา คัมมินส์ เริ่มร้องเพลงครั้งแรก ที่ร้าน"เฮือนสุนทรี จังหวัดเชียงใหม่" ซึ่งเป็นร้านของครอบครัว จนมีทีมงานของแกรมมี่ให้ความสนใจจากการที่ไปนั่งฟังเพลงที่ร้อง จึงชักชวนให้ลานนาได้เข้ามาสู่วงการงานเพลง
ปัจจุบันลานนาได้กลับมายังบ้านเกิด ณ จังหวัดเชียงใหม่ และดูแลธุรกิจร้านอาหารร่วมกับพี่ชาย
ผลงานเพลง
โฆษณา
นรินท์พงศ์ จินาภักดิ์
นรินท์พงศ์ จินาภักดิ์ (เกิด 23 พฤษจิกายน พ.ศ. 2500) อดีตนายกสมาคมทนายความแห่งประเทศไทย และทนายความในการขอปล่อยตัวชั่วคราวของ 7 แกนนำ นปช แนวร่วมประชาธิปไตยต่อต้านเผด็จการแห่งชาติ
ประวัติ
นายนรินท์พงศ์ จินาภักดิ์ เกิดเมื่อวันที่ 23 พฤศจิกายน พ.ศ. 2500 สำเร็จการศึกษาระดับปริญญาตรี นิติศาสตร์บัณทิต จากมหาวิทยาลัยรามคำแหง และประกาศนียบัตรชั้นสูง การบริหารงานภาครัฐและกฎหมายมหาชน รุ่นที่ 6 (ปรม.6) สถาบันพระปกเกล้า
สวนหลิว
สวนหลิว (Lingering Garden; ) เป็นหนึ่งในสวนจีนโบราณที่มีชื่อเสียง อยู่ทางด้านตะวันตกของเมืองซูโจว ตั้งอยู่เลขที่ 338 ถนนหลิวหยวน (留园路338号) เมืองซูโจว มณฑลเจียงซู ประเทศสาธารณรัฐประชาชนจีน ที่ได้รับการบันทึกเป็นมรดกโลก โดยองค์การการศึกษา วิทยาศาสตร์ และวัฒนธรรมแห่งสหประชาชาติ (UNESCO) ในปี ค.ศ. 1997 สวนหลิวยังมีมรดกโลกทางด้านศิลปะ (UNESCO Intangible World Heritage Arts) อีก 2 ชิ้นคือ ผิงถาน (อังกฤษ: Pingtan; จีนตัวย่อ:评弹) และกู่ฉิน (อังกฤษ: Guqin; จีนตัวย่อ: 古琴) ด้วย
ประวัติ
สวนหลิวตั้งอยู่ด้านนอกของประตูชางเหมิน (แปลว่า ประตูสวรรค์ หรือประตูพระราชวัง; อังกฤษ: Changmen gate; จีนตัวย่อ: 阊门) ของเมืองซูโจว ในปี ค.ศ. 1593 สมัยสมเด็จพระจักรพรรดิว่านลี่ (อังกฤษ: Wanli; จีนตัวย่อ: 万历) แห่งราชวงศ์หมิง สูไท่ฉรือ (อังกฤษ: Xu Taishi; จีนตัวย่อ: 徐泰时) ข้าราชการผู้ซึ่งเคยถูกกล่าวโทษและภายหลังพ้นจากความผิด ได้รับมอบหมายให้เป็นผู้รับผิดชอบดูแลการก่อสร้าง โดยมีช่างหินชื่อ โจวชื่อเฉิง (อังกฤษ: Zhou Shicheng; จีนตัวย่อ:周时臣) เป็นผู้ออกแบบและสร้างสวนแห่งนี้ ซึ่งในตอนนั้นมีชื่อเรียกว่า สวนตะวันออก (อังกฤษ: the East Garden; จีนตัวย่อ:东园) ต่อมาเมื่อผู้ปกครองมณฑลอู๋และมณฑลฉางโจวได้กล่าวยกย่องความสวยงามและการออกแบบหิน Shi Ping Peak ที่สร้างเลียนแบบเขาเทียนไท่ (อังกฤษ: Tiantai Mountain; จีนตัวย่อ: 天台山) สวนตะวันออกจึงกลายเป็นสวนที่มีชื่อเสียงมากในสมัยนั้น ในปี ค.ศ. 1798 เจ้าของสวนชื่อ หลิวซู (Liu Su) ได้ปรับปรุงสวนใหม่และให้ชื่อสวนว่า "Cold Green Village" ตามบทกวีที่มีใจความว่า "สีเย็นสะอาดตาของต้นใผ่และแสงสีเขียวสดใสของพื้นน้ำ (clean cold colour of bamboo, limpid green light of water)" นอกจากนั้นเขายังได้เพิ่มต้นไพน์และต้นไผ่เข้าไปในการตกแต่งสวนเพื่อให้ได้ทัศนียภาพดังคำกวีนี้ หลังจานนั้นไม่นาน สวนตะวันออกนี้ก็ถูกเรียกชื่อว่า "สวนหลิว (Liu Yuan)" ตามชื่อสกุลของเจ้าของสวนผู้นี้เอง
ในปี ค.ศ. 1823 สวนแห่งนี้เปิดให้ประชาชนทั่วไปเข้าเที่ยวชมได้ ทำให้สวนหลิวกลายเป็นสถานที่ท่องเที่ยวที่มีชื่อเสียงในเวลาต่อมา
ในช่วงกบฏไท่ผิง สวนหลิวก็ได้รับความเสียหายเช่นเดียวกับสวนโบราณอื่นๆ ในเมืองซูโจว เจ้าของสวนในสมัยนั้น คือ เชิ่งกัง (Sheng Kang) ซึ่งเป็นข้าราชการผู้ดูแลการคลัง (a provincial treasurer) ของมณฑลหูเป่ย์ (Hubei) จึงได้บูรณะสวนขึ้นอีกครั้งในปี ค.ศ. 1873 และใช้เวลาในการบูรณะครั้งนี้นานถึง 3 ปี จึงเสร็จสิ้นลงในปี ค.ศ. 1876 หลังจากนั้นก็ได้เปลี่ยนชื่อสวนเป็น "สวนหลิว (ใช้อักษรจีนที่แตกต่างกัน คือ 留园, Liu Yuan)" ซึ่งชื่อนี้เป็นคำพ้องเสียงกับชื่อเดิมของสวนที่ตั้งตามชื่อเจ้าของเดิม และมีความหมายโดยนัยว่า การพักผ่อน ความไม่รีบร้อน ในช่วงเวลานี้เองที่หินหยุนถิง (Auspicious Cloud Capped Peak) ได้ย้ายมาตั้ง ณ ตำแหน่งปัจจุบันภายในสวน หลังจากนั้นสวนนี้ก็เป็นมรดกตกทอดถึงเชิ่งซวนไหว๋ (อังกฤษ: Sheng Xuanhuai; จีนตัวย่อ: 盛宣怀) ผู้เป็นลูกชาย ซึ่งต่อมาในปี ค.ศ. 1911 เขาได้ย้ายออกไป ทำให้สวนหลิวอยู่ในสภาพทรุดโทรมลงหลังจากนั้นมา
ในช่วงสงครามจีน-ญี่ปุ่นครั้งที่ 2 (Second Sino-Japanese War) สวนหลิวก็ตกอยู่ในสภาวะที่เลวร้ายยิ่งกว่าเดิมเนื่องจากภาวะของสงคราม และยังถูกใช้เป็นสถานที่เพาะพันธุ์ม้าศึกอีกด้วย ต่อมาเมือมีการจัดตั้งสาธารณรัฐประชาชนจีน (the People's Republic of China) เมืองซูโจวได้เข้าครอบครองสวนพร้อมบูรณะใหม่อีกครั้ง และเปิดเป็นสถานที่ท่องเที่ยวให้ประชาชนเข้าชมได้ในปี ค.ศ. 1954 ในปี ค.ศ.1997 สวนหลัวก็ได้รับการบันทึกให้เป็นมรดกโลกขององค์การการศึกษา วิทยาศาสตร์ และวัฒนธรรมแห่งสหประชาชาติ (UNESCO) และยังเป็นสถานที่ท่องเที่ยวสำคัญของเมืองซูโจวมาจนถึงปัจจุบัน
การออกแบบ
สวนหลิวมีการพื้นที่ทั้งหมด 23,310 ตารางเมตร แบ่งพื้นที่เป็น 4 ส่วน คือ สวนทางเข้าหรือด้านเหนือ (Entry Garden หรือ North Garden) สวนส่วนกลาง (Central Garden) สวนตะวันออก (East Garden) และสวนตะวันตก (West Garden) ภายในสวนมีทั้งเนินเขา สระน้ำ ที่พักอาศัย และสวนหิน
สวนส่วนกลางเป็นส่วนที่มีอายุเก่แก่ที่สุดของสวนนี้ มีกลุ่มอาคารเป็นองค์ประกอบหลักในสวนซึ่งกินพื้นที่ถึงหนึ่งในสามของพื้นที่สวนทั้งหมด มีเอกลักษณ์ของสวนคือ ทางเดินที่คลุมด้วยหลังคายาว 700 เมตรที่เชื่อมต่อบริเวณต่างๆ เข้าด้วยกัน
ส่วนทางด้านสวนตะวันออกจะมีการลักษณะการจัดวางตำแหน่งล้อมรอบหินหยุนถิง "Auspicious Cloud Capped Peak" สูง 6.5 เมตร ที่ได้มาจากทะเลสาบไท่ ซึ่งอยู่ห่างออกไปประมาณ 40 กิโลเมตรเป็นศูนย์กลาง ซึ่งอยู่บริเวณใจกลางสวนมีสระน้ำตามแบบสวนจีน รายล้อมด้วยหอสูง ศาลา ถัดไปเป็น "the Old Hermit Scholars' House" "the Small Court of Stone Forest" และส่วนจัดแสดง "Scholar stones (หินลักษณะสวยงามที่ได้รับการยอมรับจากบรรดาบัณฑิต)"
ด้านสวนตะวันตกซึ่งมีลักษณะเป็นธรรมชาติมากกว่าเพราะมีอาคาร ศาลาต่างๆ เป็นจำนวนน้อยกว่า มีเขาจำลองใหญ่ และสวนถาดหรือบอนไซ (Penzai) อยู่ในส่วนนี้
บริเวณโดยรอบสวนประกอบด้วยห้องและโถงต่างๆ 42 ห้อง มีหน้าต่างลูกกรงลวดลายสวยงามมากกว่า 200 หน้าต่าง หินแกะสลัก 44 แท่ง หินจารึกถึง 373 แท่ง ต้นไม้โบราณสูงค่ามากกว่า 8 ชนิด รวม 17 ต้น เช่น ต้นแปะก๊วย ต้นวิสเทอเรีย เป็นต้น
วัลเทอร์ โมเดิล
อ็อทโท โมริทซ์ วัลเทอร์ โมเดิล (Otto Moritz Walter Model; 24 มกราคม 1891 – 21 เมษายน 1945) เป็นจอมพลเยอรมันในช่วงสงครามโลกครั้งที่สอง เขามีชื่อเสียงในการรบป้องกันในช่วงครึ่งหลังของสงคราม ส่วนใหญ่ในแนวรบตะวันออกแต่อยู่ในด้านตะตะวันตก เขาได้ถูกเรียกว่า ผู้บัญชาการยุทธวิธีป้องกันที่ดีที่สุดของจักรวรรด์ไรซ์ที่สาม
ในช่วงปลายสงคราม โมเดิลได้ล้มเหลวในป้องกันการบุกเข้าสู่เยอรมนีของกองทัพสัมพันธมิตรในด้านตะวันตกและกองทัพของเขาถูกล้อมอย่างสิ้นเชิงในรัวร์ เขาจึงตัดสินใจฆ่าตัวตายเพื่อหลีกเลี่ยงการถูกจับนำตัวไปพิจารณาคดีในข้อหาอาชญากรสงครามเมื่อ 21 เมษายน ค.ศ. 1945
ช่วงชีวิตแรกและอาชีพ
การตัดสินใจของโมเดิลในการเผาทำลายเอกสารส่วนตัวทั้งหมดของเขาเมื่อสงครามใกล้จะยุติลง ซึ่งหมายความว่าไม่ค่อยมีใครรู้จักเกี่ยวกับช่วงชีวิตแรกของเขา เขาเกิดในบ้านครูสอนดนตรีในเมือง Genthin จังหวัดแซ็กโซนี เขาเป็นคนชนชั้นกลาง ซึ่งครอบครัวของเขาที่ไม่ใช่ทหาร ต่อมาเขาได้เข้าเรียนที่ Bürgerschule (โรงเรียนพลเมือง) ใน Genthin เขาได้จบการศึกษาด้วยวุฒิการศึกษาระดับอบิทัวร์ (Abitur) จาก Domgymnasium Naumburg โรงเรียนการสอนระดับมัธยมที่เน้นการศึกษาทางด้านมนุษยศาสตร์ในช่วงวันเทศกาลอีสเตอร์ ค.ศ. 1909 เขาได้เข้าศึกษาในโรงเรียนนักเรียนนายร้อยทหารบก (Kriegsschule) ใน Neisse (ปัจจุบันคือ นือซา ประเทศโปแลนด์) ใน ค.ศ. 1909 ซึ่งที่นั่นเขาได้เป็นนักศึกษาที่ไม่ได้ดีเด่นมากนัก และได้รับมอบหมายหน้าที่ด้วยยศตำแหน่งเป็น ร้อยโท (Leutnant) ในกรมทหารราบที่ 52 ฟ็อน อัลเฟนส์เลเบินใน ค.ศ. 1910 เขามีเพื่อนสหายเพียงไม่กี่คนในท่ามกลางหมู่เพื่อนเจ้าหน้าที่ของเขาและในไม่ช้าก็กลายเป็นที่รู้จักกันในเรื่องความทะเยอทะยาน แรงผลักดัน และการพูดจาโผงผางของเขา นี่เป็นลักษณะเฉพาะที่บ่งบอกถึงอาชีพการงานของเขาทั้งหมด
สงครามโลกครั้งที่หนึ่ง
ในสงครามโลกครั้งที่หนึ่ง กรมทหารราบที่ 52 ซึ่งเป็นส่วนหนึ่งของกองพลที่ 5 ซึ่งต่อสู้รบในแนวรบด้านตะวันตก โมเดิลได้ทำหน้าที่เป็นนายทหารผู้ช่วยของกรมทหารราบของเขาในกองพันที่ 1 ในเดือนพฤษภาคม ค.ศ. 1915 เขาได้รับบาดเจ็บสาหัสใกล้กับเมืองอารัส และในเดือนตุลาคม เขาได้รับเหรียญกางเขนเหล็ก ชั้นที่หนึ่ง วีรกรรมของเขาได้นำเขาเข้าสู่ความสนใจของผู้บัญชาการกองพล ซึ่งถึงแม้ว่าจะมีกังวลเรื่องที่ว่า "ผู้ใต้บังคับบัญชาที่น่าอึดอัด"ก็ตาม การแนะนำฝากฝังโมเดิลในการติดป้ายประกาศของคณะเสนาธิการใหญ่ของกองทัพบกเยอรมัน ด้วยเหนือสิ่งอื่นใด นี่หมายความว่าโมเดิลได้เข้ามามีส่วนร่วมในช่วงเริ่มต้นของยุทธการที่แวร์เดิงและรอดพ้นจากการถูกสังหารในยุทธการที่แม่น้ำซอม ซึ่งกองพลของเขาได้เข้าร่วมรบโดยที่เขาไม่ได้อยู่ด้วย
โมเดิลได้จบหลักสูตรเจ้าหน้าที่เสนาธิการทหารบกในระยะเวลาสั้น ๆ และถูกส่งกลับไปยังกองพลที่ 5 ในตำแหน่งนายทหารผู้ช่วยของกองพลน้อยที่ 10 ตามมาด้วยในการติดป้ายประกาศในการแต่งตั้งเป็นผู้บัญชาการกองร้องทั้งในกรมทหารราบที่ 52 และไลฟ์ แกรนาเดียร์ที่ 8 เขาได้รับเลื่อนตำแหน่งยศเป็น กัปตัน (Hauptmann) ในพฤศจิกายน ค.ศ. 1917 และใน ค.ศ. 1918 ได้รับมอบหมายให้เป็นเจ้าหน้าที่เสนาธิการแห่งกองพลการ์ดเออร์ซัตซ์ ซึ่งได้เข้าต่อสู้รบในการรุกฤดูใบไม้ผลิของเยอรมันในปีนั้น เขาได้ยุติสงครามพร้อมกับกองพลสำรองที่ 36
ช่วงปีระหว่างสงคราม
เมื่อสงครามยุติลง โมเดิลได้มีชื่อเสียงในฐานะเจ้าหน้าที่นายทหารที่มีความสามารถพร้อมด้วยศักยภาพสูง ในช่วงต้นของอาชีพทหารของเขา โมเดิลได้เขียนหนังสือเกี่ยวกับนายพลปรัสเซียนามว่า August Neidhardt von Gneisenau นอกจากนี้ เขายังเป็นที่รู้จักของ Hans von Seeckt หัวหน้าของกองกำลังไรชส์แวร์ที่ดูด้อยลง จากการติดป้ายประกาศเสนาธิการของเขาในช่วงสงคราม และเขาได้รับอุปกรณ์ด้วยการอ้างอิงที่ดีเยี่ยมจากพลตรี Franz von Rantau ผู้บัญชาการแห่งกองพลสำรองที่ 36 จึงไม่แปลกใจเลยที่เขาได้เป็นหนึ่งในเจ้าหน้าที่นายทหาร 4,000 นายที่ถูกสงวนเอาไว้ในไรชส์แวร์ โมเดิลโดยทั่วไปมักจะไม่ยุ่งเกี่ยวกับการเมืองในช่วงที่เกิดความวุ่นวายซึ่งเป็นจุดกำเนิดของสาธารณรัฐไวมาร์ ถึงแม้ว่าจะอยู่ในฐานะเจ้าหน้าที่นายทหารแห่งกองทัพบก เขาได้มีส่วนเกี่ยวข้องกับการปราบปรามอันนองเลือดของการก่อการกำเริบของฝ่ายคอมมิวนิสต์ ค.ศ. 1920 ในรัวร์
ปีต่อมา เขาได้แต่งงานกับ Herta Huyssen พวกเขามีลูกสามคน ได้แก่ Christa, Hella, และ Hansgeorg โมเดิลเกลียดเรื่องราวสงครามและไม่เคยคุยเรื่องการเมืองหรือสงครามกับภรรยาของเขาเลย
ในปี ค.ศ. 1925 โมเดิลได้ถูกส่งไปยังกองพลทหารราบที่ 3 ซึ่งเป็นรูปแบบทหารระดับหัวกะทิของไรชส์แวร์ และหนึ่งในหน่วยงานที่เกี่ยวข้องอย่างมากในการทดสอบนวัตกรรมทางเทคนิดของยุคสมัยนั้น ตั้งแต่ปี ค.ศ. 1928 เขาได้บรรยายเรื่องยุทธวิธีและการศึกษาสงครามสำหรับหลักสูตรการฝึกอบรมเสนาธิการทหารทั่วไปแบบขั้นพื้นฐาน และในปี ค.ศ. 1930 เขาได้ถูกย้ายไปยังสาขาการฝึกอบรมของ Truppenamt เขากลายเป็นที่รู้จักกันทั้งในด้านการสนับสนุนทางทหารที่มีความทันสมัยอย่างมีศรัทธาแรงกล้าและการขาดไหวพริบอย่างสมบูรณ์ ในปี ค.ศ. 1938 ปีนั้นที่เขาได้รับยศตำแหน่งเป็น พลตรี(Generalmajor) เขาได้นำการทดสองการยิงปืนใหญ่หนักฮาวอิตเซอร์รุ่น Mörser 18 ใส่เป้าหมายที่เป็นป้อมปราการแบบจำลองของเช็กซึ่งไม่ได้ทำให้ฮิตเลอร์ประทับใจ เช่นเดียวกับเจ้าหน้าที่นายทหารหลายคนในช่วงเวลานั้น โมเดิลได้สนับสนุนแก่รัฐบาลนาซี ช่วงเวลาของเขาในกรุงเบอร์ลินทำให้เขาได้ติดต่อกับสมาชิกระดับอาวุโสของระบอบนาซี ความสัมพันธ์ที่ใกล้ชิดกับเกิบเบิลส์และชแปร์ที่กำลังก่อตัวขึ้นในช่วงสงคราม
ลิเทียมอะไซด์
ลิเทียมอะไซด์ (lithium azide) เป็นสารประกอบอนินทรีย์ที่มีสูตรเคมีเป็น LiN3 เป็นสารที่เป็นพิษและไม่เสถียร และสลายตัวเป็นลิเทียมและไนโตรเจนเมื่อถูกความร้อน
การสังเคราะห์
ลิเทียมอะไซด์สามารถสังเคราะห์ได้จากการทำปฏิกิริยาแทนที่คู่ซึ่งกันและกันของโซเดียมอะไซด์และลิเทียมไนเตรต นอกจากนี้ยังสามารถสังเคระห์ได้ด้วยการทำปฏิกิริยาของโซเดียมเอไซด์กับลิเทียมซัลเฟต
อัตชีวประวัติ
อัตชีวประวัติ (autobiography) มีรากศัพท์มาจากภาษากรีกสามคำ: “autos” แปลว่า “ตนเอง” และคำว่า “βίος” หรือ “bios” แปลว่า “ชีวิต” และคำว่า “γράφειν” หรือ “graphein” แปลว่า “เขียน” เป็นเรื่องราวของบุคคลโดยเขียนขึ้นโดยบุคคลคนนั้นเอง  โดยเนื้อหา อาจเล่าถึงชีวิตส่วนตัวที่ไม่มีใครเคยรู้มาก่อน หรือ ไม่เคยถูกเผยแพร่ที่ไหนมาก่อน  ชีวประวัติที่เขียนโดยเจ้าของชีวิต หรือในความหมายปัจจุบันหมายถึงประวัติที่ที่เขียนโดยเจ้าของชีวิตร่วมกับนักประพันธ์อาชีพในลักษณะบอกให้เขียน  คำว่า “อัตชีวประวัติ” ใช้เป็นครั้งแรกโดย โรเบิร์ต ซัทธีย์ (Robert Southey) ในปี ค.ศ. 1809 ในวารสารแต่ลักษณะการเขียนแบบนี้มีมาตั้งแต่สมัยโบราณ นักเขียนชีวประวัติมักจะเขียนประวัติจากเอกสารอ้างอิงต่าง ๆ และจากความคิดเห็นของตนเอง แต่นักเขียนอัตชีวประวัติเขียนจากความทรงจำของตนเอง ซึ่งใกล้เคียงกับบันทึกความทรงจำ (Memoir) ซึ่งบางครั้งแยกออกจากกันยาก
ธงชาติสหพันธ์สาธารณรัฐสังคมนิยมโซเวียตทรานส์คอเคซัส
ธงชาติสหพันธ์สาธารณรัฐสังคมนิยมโซเวียตทรานส์คอเคซัส ประกาศใช้อย่างเป็นทางการ ในช่วงกลางทศวรรษที่พ.ศ. 2473. ธงชาติผืนนี้มีลักษณะเป็น ธงพื้นสีแดง ที่มุมบนคันธงมีรูปค้อนเคียวสีเหลืองอยู่ในดาวดวงใหญ่สีแดงขอบสีทอง โดยใต้รูปดาวมีตัวอักษรชิริลลิคแบบแซนด์-เซอร์ริฟสีทอง เขียนเป็นตัวย่อว่าЗСФСР ซึ่งย่อมาจาก "Zakavkazskiq Socialistiĉeskiq Sovetskiq Respublik Federativnyĭ Soûz".
ส่วนธงผืนเดิมซึ่งเป็นผืนแรก โดยที่มุมบนคันธงมีตัวอักษรย่อว่า ЗССРФС (FSSSRZ)
เกาลูน
เกาลูน เป็นพื้นที่ในเขตบริหารพิเศษฮ่องกง สาธารณรัฐประชาชนจีน ประกอบด้วยคาบสมุทรเกาลูนและนิวเกาลูน ใน ค.ศ. 2006 พื้นที่นี้มีประชากร 2,019,533 คน และความหนาแน่นประชากรที่ 43,033 /km2 เมื่อเทียบกับเกาะฮ่องกงและพื้นที่อื่นในนิวเทร์ริทอรีส์ เกาลูนเป็นพื้นที่ที่มีประชากรมากที่สุดในฮ่องกง คาบสมุทรนี้มีพื้นที่ประมาณ 47 km2
ประวัติศาสตร์
เกาลูนตกเป็นของอังกฤษเมื่อวันที่ 11 มกราคม พ.ศ. 2403 ตามสนธิสัญญาปักกิ่งที่จักรพรรดิเสียนเฟิงจำต้องลงนามเพื่อยุติสงครามกับอังกฤษ นับเป็นดินแดนส่วนที่ 2 ที่จีนต้องเสียให้แก่อังกฤษในสงครามฝิ่น
เขตการปกครอง
เกาลูนเป็นที่ตั้งของเขตการปกครองของฮ่องกง 5 เขตด้วยกัน
ประชากร
มีประชากรที่อาศัยอยู่ในเกาลูน 2,108,419 คน ประมาณ 86% ของพลเมืองใช้ภาษากวางตุ้งเป็นภาษาหลัก ส่วน 2.3% ใช้ภาษาอังกฤษ และ 1.2% ใช้ภาษาจีนกลาง
อีวู ปิงตู
อีวู ดานีแยล ฟึไรรา เม็งดงซา ปิงตู (Ivo Daniel Ferreira Mendonça Pinto) เกิดเมื่อวันที่ 7 มกราคม พ.ศ. 2533 เป็นนักฟุตบอลชาวโปรตุเกสซึ่งเล่นให้กับสโมสรฟุตบอลดีนาโมซาเกร็บในตำแหน่งกองหลังตำแหน่งขวา เขามีชื่อในทีมชาติโปรตุเกส ซึ่งกำลังจะลงแข่งขันในนัดกระชับมิตรกับฝรั่งเศส และฟุตบอลชิงแชมป์แห่งชาติยุโรป 2016 รอบคัดเลือก กับเดนมาร์ก
อ้างอิง
1990
เวนดี (นักร้อง)
ซน ซึง-วาน (เกิด 21 กุมภาพันธ์ ค.ศ. 1994) เป็นที่รู้จักอย่างมืออาชีพในชื่อ เวนดี เป็นนักร้อง นักพากย์ และนักจัดรายการวิทยุชาวเกาหลีใต้ เธอเป็นสมาชิกของเกิร์ลกรุปเกาหลีใต้เรดเวลเวต และสมาชิกของซูเปอร์กรุปก็อตเดอะบีต เธอเปิดตัวในฐานะศิลปินเดี่ยวในปี ค.ศ. 2021 ด้วยอีพี Like Water
ชีวิตส่วนตัว
ใช้ชีวิตในช่วงวัยเด็กในสหรัฐอเมริกา และ แคนาดา ก่อนเป็นเด็กฝึกเธอได้โพสวิดีโอร้องเพลงและก็ได้รับความนิยมอย่างรวดเร็ว หลังจากนั้นเธอก็ได้เข้ามาเป็นเด็กฝึกหัดของค่าย SM Entertainment จนได้กลายมาเป็นสมาชิกของวง Red Velvet ในปี 2014
เหตุระเบิดในมุมไบ 13 กรกฎาคม 2554
เหตุระเบิดในมุมไบ 13 กรกฎาคม 2554 เป็นเหตุระเบิดสามครั้งตามจุดต่าง ๆ ในมุมไบ ประเทศอินเดีย ระหว่างเวลา 18.54 น. และ 19.06 น. ตามเวลามาตรฐานอินเดีย เมื่อวันที่ 13 กรกฎาคม 2554 โดยเหตุระเบิดเกิดขึ้นที่โอเปราเฮาส์, ซาเวรี บาซาร์และท้องที่ดาดาร์ตะวันตก มีรายงานว่าระเบิดลูกที่สี่ถูกค้นพบในพื้นที่ซานตาครุซ และถูกปลดชนวนก่อนที่จะถูกจุดระเบิด
ลำดับเหตุการณ์และเหตุระเบิด
ระเบิดลูกแรกถูกวางไว้ทางใต้ของตลาดค้าอัญมณีซาเวรี บาซาร์ และเกิดระเบิดขึ้นเมื่อเวลา 18.54 น. ตามเวลาท้องถิ่น ระเบิดลูกที่สองถูกวางไว้ใต้ร่มคันหนึ่ง โดยเป็นวันที่มีฝนตกระหว่างฤดูมรสุม ที่โอเปราเฮาส์ ระเบิดขึ้นเมื่อเวลา 18.55 น. ระเบิดลูกที่สามถูกวางไว้บนเสาไฟฟ้าที่สถานีรถโดยสารประจำทางแห่งหนึ่งในพื้นที่ดาดาร์และเกิดระเบิดขึ้นเมื่อเวลา 19.05 น.
ซาเวรี บาซาร์ ซึ่งอยู่ใกล้กับวิหารมุมบาเทวี เคยเกิดเหตุระเบิดสองครั้งในปี พ.ศ. 2546 ซึ่งทำให้มีผู้เสียชีวิต 54 คน หลังเกิดเหตุระเบิด สายโทรศัพท์เกิดการขัดข้องและการสื่อสารถูกตัดขาดหรือขาด ๆ หาย ๆ เป็นเวลาอย่างน้อยสองสามชั่วโมง มหานครอื่นเช่น เดลี เจนไน ไฮเดอราบาดและเบงคลูรูมีการระวังภัยอย่างสูง ทันทีหลังจากเกิดเหตุระเบิด ตำรวจมุมไบได้ส่งเอสเอ็มเอสอ่านได้ว่า "มีรายงานเหตุระเบิดที่ซาเวรี บาซาร์ ดาดาร์ โปรดระมัดระวัง อยู่แต่ภายในบ้าน ดูข่าวทางโทรทัศน์" แก่ผู้ใช้โทรศัพท์เคลื่อนที่จำนวนหนึ่งในมุมไบ ผู้ได้รับบาดเจ็บส่วนใหญ่ถูกเร่งนำตัวส่งโรงพยาบาลหลายแห่งในมุมไบ
มุมไบตกเป็นเป้าหมายการก่อการร้ายอย่างน้อยหกครั้งนับตั้งแต่ต้นคริสต์ทศวรรษ 1990 มีผู้เสียชีวิตรวมมากกว่า 600 คน บทบรรณาธิการของเดอะไทมส์ออฟอินเดียเรียกนครมุมไบว่ากำลังจะกลายเป็น "สนามล่าการก่อการร้ายอันร้อนแรง"
ความสูญเสียและเงินชดเชย
เหตุระเบิดดังกล่าวทำให้มีผู้เสียชีวิต 17 คน และอีก 130 คนได้รับบาดเจ็บ นายกรัฐมนตรี มานโมฮัน ซิงห์ และประธานสภาแห่งชาติอินเดีย โซเนีย คานธี เดินทางเยี่ยมมุมไบในวันรุ่งขึ้น และเยี่ยมผู้ได้รับบาดเจ็บจากเหตุระเบิดที่โรงพยาบาลไซฟี วันที่ 15 กรกฎาคม นายกรัฐมนตรีซิงห์ประกาศจะจ่ายเงินชดเชยมูลค่า 200,000 รูปี (4,460 ดอลลาร์สหรัฐ) แก่ญาติผู้เสียชีวิตและ 100,000 รูปี (2,230 ดอลลาร์สหรัฐ) แก่ญาติผู้ได้รับบาดเจ็บสาหัส ขณะเดียวกับ รัฐบาลรัฐมหาราษฏระประกาศจะจ่ายเงิน 500,000 รูปี (11,150 ดอลลาร์สหรัฐ) เป็นค่าชดเชยแก่ครอบครัวของผู้เสียชีวิต และราว 50,000 รูปี (1,115 ดอลลาร์สหรัฐ) แก่ผู้ได้รับบาดเจ็บ
การสืบสวน
กระทรวงมหาดไทยจัดเหตุระเบิดดังกล่าวว่าเป็นการก่อการร้ายและมีการส่งทีมสำนักงานสืบสวนแห่งชาติ (NIA) ไปยังจุดเกิดระเบิด แต่เดิม มุขมนตรีรัฐมหาราษฏระกล่าวว่า ระเบิดที่ใช้อาจมีการเติมเชื้อเพลิง คล้ายกับโมโลตอฟ ค็อกเทล อย่างไรก็ตาม การสืบสวนชั้นต้นแนะว่าการใช้ระเบิดแสวงเครื่องจำนวนมากในการระเบิดร่วมกับระเบิดที่ใช้แอมโมเนียมไนเตรต ระเบิดดังกล่าวชี้ว่าผู้ลงมือมีความรู้ด้านระเบิดระดับหนึ่ง นอกจากนี้ยังเชื่ออีกว่าอาจมีการใช้ตัวจุดระเบิดระยะไกล โดยระเบิดสองในสามลูกมีความรุนแรงสูง NIA กำลังสืบสวนความเป็นไปได้ว่ากลุ่มก่อการร้ายมูจาฮีดีนอินเดียและลัชกัร-อี-ตอยบามีส่วนในเหตุระเบิดดังกล่าว  กระทรวงมหาดไทยยังได้ประกาศว่า ทางกระทรวงจะอัปเดตข้อมูลแก่ประชาชนผ่านสื่อทุกสองชั่วโมง
มีข้อสังเกตว่ารูปแบบของระเบิดเป็นการชี้ว่ามูจาฮีดีนอินเดียมีส่วนเกี่ยวข้อง ตามข้อมูลของตำรวจเดลี มูจาฮีดีนอินเดียจะก่อเหตุระเบิดในวันที่ 13 หรือวันที่ 26 ของเดือน นอกจากนี้ยังมีการคาดการณ์ว่า มิจฉาชีพมุมไบอาจอยู่เบื้องหลังเหตุระเบิดเหล่านี้ นอกจากนี้ยังมีการมองว่าเหตุโจมตีอาจถูกวางแผนขึ้นโดยผู้ที่พยายามสกัดการเจรจาสันติภาพอินเดีย-ปากีสถาน
กีแยดอซือ
กีแยดอซือ (Kiedosy, ) เป็นหมู่บ้านในเทศบาลจาวอชึน เทศมณฑลปาแยนต์ชนอ จังหวัดวุช ประเทศโปแลนด์ ตั้งอยู่ห่างจากจาวอชึนไปทางตะวันตกเฉียงใต้ประมาณ 9 km ห่างจากปาแยนต์ชนอไปทางตะวันตกเฉียงใต้ประมาณ 18 km และห่างจากวุช เมืองหลักของจังหวัด ไปทางตะวันตกเฉียงใต้ประมาณ 93 km
เนื้อเยื่อกล้ามเนื้อลาย
เนื้อเยื่อกล้ามเนื้อลาย (striated muscle tissue) เป็นเนื้อเยื่อกล้ามเนื้อซึ่งมีซาร์โคเมียร์ (sarcomere) ซ้ำ ๆ ซึ่งต่างจากเนื้อเยื่อกล้ามเนื้อเรียบ กล่าวโดยเจาะจง กล้ามเนื้อลาย ได้แก่
กล้ามเนื้อลายหดตัวใต้อำนาจจิตใจ ยกเว้นกล้ามเนื้อหัวใจ ซึ่งหดตัวอยู่นอกเหนืออำนาจจิตใจ กล้ามเนื้อหัวใจมักแยกจากกล้ามเนื้อลายอื่น ๆ เพราะมักมีคุณลักษณะแตกต่างไป
ดิเอ็กซ์แฟกเตอร์ ประเทศไทย
ดิเอ็กซ์แฟกเตอร์ ประเทศไทย (The X Factor Thailand) เป็นรายการเรียลลิตีโชว์แนวประกวดร้องเพลง เพื่อค้นหานักร้องที่มีความสามารถคนใหม่ ที่ได้ซื้อลิขสิทธิ์มาจาก ประเทศอังกฤษ โดยเวิร์คพอยท์ เอ็นเทอร์เทนเมนท์ ได้นำมาผลิตในรูปแบบของประเทศไทย ออกอากาศทุกวันจันทร์ เวลา 20.15 - 22.00 น. (เริ่ม 25 กันยายน 2560) เคยออกอากาศในวันศุกร์ เวลา 21:00 - 22:30 น. ทาง ช่องเวิร์คพอยท์ เริ่มออกอากาศเทปแรกวันที่ 1 กันยายน พ.ศ. 2560
รอบ 4 Chair Challenge
สัญลักษณ์สี :
รอบ Judges' houses
ผู้เข้าแข่งขันทั้ง 16 ทีมต้องมาคัดในรอบจัดส์เฮาส์ให้เหลือไปรอบการแสดงสดของกลุ่มแต่ละประเภทละ 2 ทีม โชว์เมนเทอร์ - กันและกัน
รอบ Judges' houses ออกอากาศเมื่อวันที่ 13 พฤศจิกายน พ.ศ. 2560
สัญลักษณ์สี :
ผู้เข้าแข่งขัน 8 คนสุดท้าย
สัญลักษณ์สี :
สรุปผลรอบ Live Shows
สัญลักษณ์สี: - ผู้เข้าแข่นขันในประเภท "ชายเดี่ยว" - ผู้เข้าแข่นขันในประเภท "หญิงเดี่ยว" - ผู้เข้าแข่นขันในประเภท "อายุ 30 ปีขึ้นไป" - ผู้เข้าแข่นขันในประเภท "กลุ่ม"
ภาพรวมของรายการ
สัญลักษณ์สี
ผู้เข้าแข่นขันในประเภท "ชายเดี่ยว" ผู้เข้าแข่นขันในประเภท "หญิงเดี่ยว" ผู้เข้าแข่นขันในประเภท "อายุ 30 ปีขึ้นไป" ผู้เข้าแข่นขันในประเภท "กลุ่ม"
ไทร์ (ประเทศเลบานอน)
ไทร์ (Tyre) หรือ ศูร (صور; ; กรีก:, Týros) เป็นเมืองในเขตผู้ว่าการใต้ ทางตอนใต้ของประเทศเลบานอน มีประชากรราว 117,000 คน ในปี ค.ศ. 2003 ไทร์ตั้งอยู่บนฝั่งทะเลเมดิเตอร์เรเนียน อยู่ห่างจากเบรุตทางตอนใต้ราว 80 กิโลเมตร ชื่อของเมืองมีความหมายว่า หิน
ไทร์เป็นเมืองสำคัญของอาณาจักรฟินิเซีย ตั้งแต่ประมาณ 1,100-600 ปีก่อนคริสต์ศักราช ในสมัยโบราณได้รวมเกาะซึ่งมีอ่าวจอดเรือ 2 แห่ง ปัจจุบันกลายเป็นคาบสมุทรเนื่องจากพระเจ้าอะเล็กซานเดอร์มหาราชแห่งมาซิโดเนียทรงขยายทางข้ามเกาะในคริสต์ศตวรรษที่ 4 เป็นเมืองศูนย์กลางการค้ามานานหลายศตวรรษ เป็นศูนย์กลางวัฒนธรรมและมหาอำนาจทางทะเลของชาวฟินีเชีย มีชื่อเสียงในการผลิตผ้าไหม มีการกล่าวถึงเมืองนี้ในคัมภีร์ไบเบิลในรัชสมัยของกษัตริย์ไฮแรม (969-936 ปีก่อนคริสต์ศักราช) ถูกชนชาติต่าง ๆ เข้าครอบครองเรื่อยมาจนในคริสต์ศตวรรษที่ 7 ตกเป็นของพวกมุสลิม ใน ค.ศ. 1124 พวกนักรบครูเสดได้เข้ายึดเมืองและกลายเป็นเมืองหลักของอาณาจักรเยรูซาเลม จนตกเป็นของมุสลิมอีกครั้งใน ค.ศ. 1291
ไทร์ เป็นเมืองใหญ่เป็นอันดับ 4 ของประเทศเลบานอน เป็นท่าเรือที่สำคัญของประเทศ มีอุตสาหกรรมการท่องเที่ยว มีเมืองโบราณมากมายหลายแห่ง รวมถึงสนามกีฬาโรมันโบราณ ที่ติดอยู่ในรายชื่อมรดกโลกของยูเนสโกในปี ค.ศ. 1979
ธงชาติเวียดนามใต้
ธงชาติเวียดนามใต้ ถือกำเนิดขึ้นเมื่อ พ.ศ. 2433 สมเด็จพระจักรพรรดิถั่ญ ท้าย ได้มีพระราชโองการให้เปลี่ยนธงแบบเดิมที่มีอักษรจีน (จื๋อญอ) ประกอบในธงเป็นธงแบบใหม่ ซึ่งมีลักษณะเป็นธงสีเหลืองกลางมีแถบริ้วสีแดงสามริ้ว ธงนี้ได้ใช้ในฐานะธงชาติเวียดนามแบบแรกสุดอย่างเป็นทางการ Lê Văn Đệ เป็นผู้รื้อฟื้นการนำธงนี้มาใช้ ต่อมา ค.ศ. 1948 ได้ประกาศใช้อีกครั้งโดย สมเด็จพระจักรพรรดิบ๋าว ดั่ย ซึ่งมีสถานะเป็นธงชาติของรัฐเวียดนาม (การรวมชาติเวียดนามของสหภาพฝรั่งเศส) ค.ศ 1949 ถึง 1955 และ สาธารณรัฐเวียดนาม (เวียดนามใต้) ตั้งแต่ ค.ศ 1955 จนถึง 30 เมษายน ค.ศ. 1975 ภายหลังการรวมชาติของเวียดนามเหนือ ธงแดงมีดาวห้าแฉกสีเหลืองจึงถูกประกาศใช้เมื่อเมื่อวันที่ 2 กรกฎาคม ค.ศ. 1976 โดยธงสีเหลืองกลางมีแถบริ้วสีแดงสามริ้ว มีสถานะเป็นธงชาติเวียดนามเสรี
แหล่งข้อมูลอื่น
A explanation of the flag by the Flags of the World which is the website devoted to vexillology.
ไทระ โนะ ชิเงโมริ
ไทระ โนะ ชิเงโมริ (平 重盛, 1138 – 2 กันยายน 1179) บุตรชายของ ไทระ โนะ คิโยโมริ อัครมหาเสนาบดีผู้ทรงอิทธิพลช่วงปลาย ยุคเฮอัง เขาสนับสนุนพ่อของเขาใน กบฏปีเฮจิ เขาเสียชีวิตสองปีก่อนพ่อของเขา บุตรชายของเขา ไทระ โนะ โคเรโมริ กลายเป็นพระในปี พ.ศ. 1727 และจมน้ำตาย โอดะ โนบูนางะ อ้างว่าสืบเชื้อสายจากหลานชายของเขา ไทระ โนะ ชิกาซาเนะ
อ้างอิง
1138 1179
จักรพรรดิโกโยเซ
จักรพรรดิโกโยเซ เป็นจักรพรรดิองค์ที่ 107 ของญี่ปุ่นครองราชย์ระหว่างปี ค.ศ. 1586-1611
จักรพรรดิองค์นี้เป็นจักรพรรดิที่อยู่ระหว่าง ยุคอะซุชิโมะโมะยะมะ และ ยุคเอโดะ
พระนามของพระองค์นำมาจากพระนามของจักรพรรดิที่ปกครองในช่วง คริสต์ศตวรรษที่ 9 จักรพรรดิโยเซ เมื่อใส่คำว่า โกะ (後) ที่แปลว่าที่สองหรือยุคหลังเข้าไปทำให้พระนามของพระองค์มีความหมายว่า จักรพรรดิโยเซที่สอง หรือ จักรพรรดิโยเซยุคหลัง
พระราชวงศ์
จักรพรรดิโกะ-โยเซประสูติเมื่อวันที่ 31 ธันวาคม พ.ศ. 2114 ณ พระราชวังหลวงเฮอัง มีพระนามเดิมว่า เจ้าชายคะตะฮิโตะ (周仁) ซึ่งก่อนหน้านี้พระองค์มีพระนามเดิมพระนามแรกว่า เจ้าชายคะซุฮิโตะ
เป็นพระโอรสองค์ใหญ่ใน เจ้าชายมะซะฮิโตะ (Prince Masahito, 2095 - 2129) พระราชโอรสใน จักรพรรดิโองิมะชิ (Emperor Ogimachi) ที่ประสูติแต่นางในคนหนึ่ง
เมื่อจักรพรรดิโองิมะชิผู้เป็นพระอัยกา (ปู่) ได้สละราชบัลลังก์เมื่อปี พ.ศ. 2129 เจ้าชายคะตะฮิโตะผู้เป็นพระราชนัดดาพระชนมายุ 15 พรรษาจึงเสด็จขึ้นครองราชย์สืบต่อมาโดยได้ประกอบพระราชพิธีบรมราชาภิเษกเมื่อวันที่ 4 มกราคม พ.ศ. 2130
1571 1617
โรคกระดูกอ่อนในเด็ก
โรคกระดูกอ่อนในเด็ก (Rickets) คือภาวะที่มีความบกพร่องในการสะสมแร่ธาตุหรือการสะสมแคลเซียมในกระดูกระยะก่อนที่จะมีการปิดของแผ่นสร้างกระดูกเนื่องจากการขาดหรือความผิดปกติของกระบวนการสร้างและสลายวิตามินดี ฟอสฟอรัส หรือแคลเซียม ซึ่งอาจทำให้เกิดกระดูกหักหรือผิดรูปได้ โรคนี้เป็นโรคที่พบบ่อยอันดับต้นๆ ในประเทศที่กำลังพัฒนา สาเหตุส่วนใหญ่เกิดจากการขาดวิตามินดี สาเหตุอื่นที่พบได้เช่นการขาดแคลเซียม (อาจเกิดจากอุจจาระร่วงรุนแรงหรืออาเจียนมากได้)
ช่องจมูกส่วนหน้า
ช่องจมูกส่วนหน้า (Nasal vestibule) หรือห้องด้านหน้าของจมูก เป็นบริเวณที่อยู่ถัดเข้ามาจากรูจมูก ถูกล้อมรอบด้วยกระดูกอ่อนของจมูกและบุด้วยเยื่อบุผิวเช่นเดียวกับที่บุที่ผิวหนัง คือเป็นเชื่อบุผิวชนิดมีเคอราติน (keratinized stratified squamous epithelium) ซึ่งถัดเข้าไปจากนี้เยื่อบุผิวที่ปกคลุมอยู่จะเป็นชนิด pseudostratified columnar epithelium นอกจากนี้ ช่องจมูกส่วนหน้ายังเป็นบริเวณที่พบเส้นขนเล็กๆที่เรียกว่าขนจมูก (vibrissae) อยู่มากมายอีกด้วย โดยเส้นเลือดและเส้นประสาทที่มาเลี้ยงบริเวณช่องจมูกส่วนหน้า จะแตกต่างจากบริเวณอื่นของจมูกคือมักมาจากบริเวณใบหน้ารอบๆจมูก
หน้าที่
เป็นทางผ่านของอากาศเข้าไปยังโครงสร้างที่เกี่ยวข้องกับการหายใจในส่วนถัดไป และยังมีขนจมูกซึ่งเป็นโครงสร้างที่ช่วยกรองฝุ่นละอองที่เข้ามากับอากาศอีกด้วย.
พระราชบัญญัติสหภาพ ค.ศ. 1800
พระราชบัญญัติคู่ทั้งสองฉบับนี้รวมราชอาณาจักรบริเตนใหญ่ และราชอาณาจักรไอร์แลนด์ เข้าด้วยกันเป็นสหราชอาณาจักรบริเตนใหญ่และไอร์แลนด์  การรวมเป็นสหภาพมีผลอย่างเป็นทางการเมื่อ 1 มกราคม ค.ศ. 1801
พระราชบัญญัติทั้งสองฉบับที่ได้รับการแก้ไขมาเป็นระยะๆ ยังคงมีผลบังคับใช้ในสหราชอาณาจักร.
รกงอกติด
รกงอกติด (placenta accreta) เป็นภาวะแทรกซ้อนทางสูติศาสตร์ซึ่งมีความรุนแรงมากอย่างหนึ่ง ซึ่งรกเกาะกับผนังมดลูกลึกกว่าปกติ ผ่านจากชั้นเยื่อบุมดลูกไปยังชั้นกล้ามเนื้อมดลูก แบ่งออกเป็นสามชนิดตามความลึกของการแทรกเข้าไปในผนังมดลูก
การคลอดปกตินั้นเมื่อทารกคลอดออกมาแล้วรกจะลอกตัวออกจากมดลูกโดยง่ายตามกระบวนการปกติ แต่ในครรภ์ที่มีรกงอกติดนั้น รกไม่สามารถลอกออกมาตามปกติได้ ทำให้มีเลือดออกมาก และแม้จะเอารกออกมาได้แล้วก็ยังเสี่ยงต่อการตกเลือดตามมาอย่างมาก บ่อยครั้งที่จำเป็นต้องใช้การผ่าตัดเข้าช่วยเพื่อเอารกออก บางครั้งอาจจำเป็นต้องตัดมดลูกออกทั้งหมดเพื่อรักษาชีวิตของมารดาเอาไว้
ทักษิโณมิกส์
ทักษิโณมิกส์ (Thaksinomics) เป็นคำเรียกนโยบายเศรษฐกิจในสมัยที่ พ.ต.ท. ทักษิณ ชินวัตร ดำรงตำแหน่งนายกรัฐมนตรีไทย โดยผู้ที่ใช้คำนี้ครั้งแรกคือนางกลอเรีย มาคาปากัล อาร์โรโย ประธานาธิบดีแห่งฟิลิปปินส์ ในสุนทรพจน์งานประชุมความร่วมมือทางเศรษฐกิจเอเชีย-แปซิฟิก เมื่อ พ.ศ. 2546 โดยหนึ่งในผู้ที่สนับสนุนนโยบายเศรษฐกิจดังกล่าวที่โดดเด่นที่สุด คือ แดเนียล เลียน นักเศรษฐศาสตร์ของมอร์แกน สแตนลีย์
รกงอกติด
รกงอกติดพบได้ 1 ใน 2500 การตั้งครรภ์
ทักษิโณมิกส์
ดร. สุวินัย ภรณวลัย รองศาสตราจารย์ประจำคณะเศรษฐศาสตร์ มหาวิทยาลัยธรรมศาสตร์ ได้กล่าวว่า ทักษิโณมิกส์เป็นประดิษฐกรรมของ พ.ต.ท. ทักษิณ โดยเป็นความคิดของนักกลยุทธ์เชิงสมัยนิยม เพื่อจัดการทางกลยุทธ์ การรวบรวมองค์ความรู้ เพื่อบรรลุเป้าหมายทั้งส่วนตัวและส่วนร่วม ซึ่งดำเนินการทุกวิถีทางเพื่อให้ไปสู่เป้าหมาย และอาจมีการใช้ความรุนแรง เพื่อให้เขาเป็นผู้ชนะ
ประวัติ
ทักษิโณมิกส์ เป็นชื่อเรียกโดยทั่วไปของนโยบายเศรษฐกิจของรัฐบาลทักษิณ ซึ่งมุ่งเน้นการใช้จ่ายภาครัฐบาล และสร้างรายได้จากการส่งออกและการท่องเที่ยว เพื่อแก้ปัญหาความถดถอยทางเศรษฐกิจที่เป็นผลมาจากวิกฤตการณ์ทางการเงิน เมื่อปี พ.ศ. 2540 ซึ่งสาเหตุการเกิดวิกฤตการณ์ในครั้งนั้นมาจากปริมาณเงินที่ไหลเข้ามาจำนวนมาก เพื่อแสวงหากำไรจากส่วนต่างอัตราดอกเบี้ยและจากตลาดหุ้น ในขณะเดียวกันก็มีการใช้เงินผิดประเภท เพราะกู้เงินระยะสั้นมาเพื่อปล่อยกู้ระยะยาว และการปล่อยสินเชื่อก็ไม่ก่อให้เกิดการผลิตที่แท้จริงขึ้นในระบบเศรษฐกิจ จนทำให้เกิดภาวะเศรษฐกิจฟองสบู่ขึ้น และส่งผลให้ราคาหลักทรัพย์และอสังหาริมทรัพย์มีราคาสูงกว่าปัจจัยพื้นฐาน ขณะที่ราคาสินค้าอื่นไม่เปลี่ยนแปลง
รกงอกติด
ชนิดต่างๆ
รกงอกติดแบ่งได้เป็นสามชนิดตามความลึกที่รกแทรกเข้าไปในผนังมดลูก